**LECTIO DIVINA**

**Solennità tal-Qaddisin Kollha**

**Mk 5, 1-12**

 O Alla, is-sens veru tal-ħajja ġej fit-tfittxija tal-Kelma tiegħek, il-kelma li tlaqqagħna miegħek. Agħmilna kapaċi li nilqgħu t-tiġdid tal-Vangelu tal–Beatitudnijiet, hekk ħajjitna tinbidel. Minnek O Mulej, xejn ma nista’ nagħraf jekk jonqosna d-dawl ta’ Ġesù li ġie sabiex “jirrakontalna l-għeġubijiet tiegħek.

**Qari mill-Evanġelju ta’ San Mattew**

1 Kif ra l-folol, Ġesù tela’ fuq il-muntanja, qagħad bilqiegħda, u resqu lejh id-dixxipli tiegħu. 2 Fetaħ fommu u qabad igħallimhom u jgħid:

3 ”Ħenjin il-foqra fl-ispirtu, għax tagħhom hija s-Saltna tas-Smewwiet.

4 Ħenjin l-imnikkta, għax huma jkunu mfarrġa.

5 Ħenjin ta’ qalbhom ħelwa, għax huma jkollhom b’wirthom l-art.

6 Ħenjin dawk li huma bil-ġuħ u l-għatx tal-ġustizzja, għax huma jkunu mxebbgħin.

7 Ħenjin dawk li jħennu, għax huma jsibu l-ħniena.

8 Ħenjin dawk li huma safja f’qalbhom, għax huma jaraw ‘l Alla.

9 Ħenjin dawk li jġibu l-paċi, għax huma jissejħu wlied Alla.

10 Ħenjin dawk li huma ippersegwitati minħabba s-sewwa, għax tagħhom hijs s-Saltna tas-smewwiet.

11 Ħenjin intom, meta jgħajrukom u jipprsegwitawkom u jaqilgħu kull xorta ta’ ħażen u gideb kontra tagħkom minħabba fija.

12 Ifirħu u thennew, għax ħlaskom kbir fis-smewwiet. Hekk kienu jippersegwitawhom lill-profeti li kienu qabilkom”.

**Mument ta’ Skiet**

Biex nintlaqtu mill-Kelma ta’ Kristu u sabiex Kristu jgħammar fi qlubna u nkunu nistgħu nimxu fid-dawl tal-kelma tiegħu, jeħtieġ li jkun hemm is-silenzju u s-smigħ. F’qalb fejn hemm is-silenzju, il-Ħniena t’Alla tista’ tħalli l-frott u tieħu l-ħajja. Illum is-Solennità tal-Qaddisin kollha.

**Kuntest Bibliku**

**a) L-ewwel koppja -** Ħenjin il-foqra fl-ispirtu, għax tagħhom hija s-Saltna tas-Smewwiet. Ħenjin l-imnikkta, għax huma jkunu mfarrġa (Mk 5: 3-4)

 Dawn huma l-fqar li minnhom jitkellem is-Salm 37. Dawn in-nies ġew imċaħħad minn arthom (Salm 37:11). L-imnikkta huma dawk li jibku quddiem l-inġustizzji tad-dinja (Salm 119:136). Dawn iż-żewġ beatitudni jridu joħolqu r-rapport tan-nisrani mal-ħwejjeġ materjali: l-art u kull ma fija.

**b) It-tieni koppja - Ħenjin dawk li huma bil-ġuħ u l-għatx tal-ġustizzja, għax huma jkunu mxebbgħin. Ħenjin dawk li jħennu, għax huma jsibu l-ħniena (Mk5: 6-7).**

 Dawk li għandhom ġuħ u għatx ta’ ġustizzja huma dawk li jixtiequ jġeddu s-solidarjetà fost il-bnedmin, li għandhom għal qalbhom il-ġustizzja. Dawk li jħennu huma dawk li għandhom il-ħniena lejn l-oħrajn għax iridu jeqirdu l-inġustizzja fost il-bnedmin. Żewġ beatitudni li jrdu jibnu r-rapport fost il-bnedmin permezz tal-ġustizzja u s-solidarjetà.

**c) It-tielet koppja -** Ħenjin dawk li huma safja f’qalbhom, għax huma jaraw ‘l Alla. Ħenjin dawk li jġibu l-paċi, għax huma jissejħu wlied Alla. (Mk 5: 8-9)

Safja f’qalbhom dawk li jgħożżu f’qalbhom il-kelma u jikkkontemplawha. Dawk li kapaċi jaraw ‘l Alla preżenti f’kollox u kulħadd. Dawk li jġibu l-paċi jissejħu wlied Alla għaliex jagħmlu kollox sabiex l-esperjenza t’Alla tinħass fil-ħajja ta’ kuljum. Dawn iż-żewġ beatitudni jerġgħu jibnu rapport ma’ Alla. Kapaċi nara lil Alla preżenti u jaġixxi f’kollox - u hekk nissejħu wlied Alla.

**Dawk li huma ippersegwitati minħabba l-ġustizzja, u minħabba l-Vanġelu (Mt 5: 10-12)**

Il-Beatitudnijiet jgħidu l-kuntrarju ta’ dak li tgħid id-dinja ta’ madwarna. Difatti fis-soċjetà, dawk ippersegwitati minħabba inġustizzja huma meqjusa falliment. Il-fqir huwa mdejjaq. Imbierek dak li għandu ħafna ġid u jakkwista dak li jrid. Imbierek dak li għandu ġuħ u għatx għall-poter. Ħarsu kif il-*media* twassal il-kult tal-persuna; realizzata, tikseb dak li tixtieq, u ferħana.

Għad fadal post fis-soċjetà tagħna għall-kelmiet ta’ Ġesù: “Ħenjin dawk li huma ippersegwitati minħabba l-ġustizzja u minħabba l-Vanġelu? Ħenjin dawk li jibku? U għalija n-nisrani, min hu dak li hu ħieni?

**Talba tal-egħluq**

Mulej Ġesù int ġejt fostna sabiex twasslilna l-ferħ. Fid-diskors tal-Beatitudni inti wrejtna t-triq. Neħtieġu d-dawl u l-kuraġġ tiegħek sakemm naslu. Ibgħat fuqna l-Ispirtu s-Santu li jsaħħaħna u jqawwina, sakemm inkunu nistgħu nimxu fuq il-passi tiegħek lejn d-dar tal-Missier li jgħix u jsaltan għal dejjem ta’ dejjem.

Ammen

**MEDITATIO**

ATTITUDNI: **Tkellem, Mulej, għax il-qaddej tiegħek qiegħed jisma’**. Il-mistoqsija li tmexxina f’din it-tieni tarġa tal-*Lectio Divina* hi: **X’qiegħed jgħidli Alla permezz ta’ dan it-test?**

Kulħadd jixtieq ikun ferħan – kulħadd

* Imma sibnieħ il-vera FERĦ?
* Iva jew le, u għaliex?
* Kif tispjega l-fat li persuna tista’ tkun “fqira” u “ferħana fl-istess ħin?
* Liema huma l-mumenti fil-ħajja fejn verament inħossni ferħan?
* X’qed infittex il-pjaċir jew il-ferħ veru?

**ORATIO**

ATTITUDNI: **Nerfa’ għajnejja lejn l-għoljiet, min fejn tiġi l-għajnuna?**

**L-għajnuna tiegħi mingħand il-Mulej li jagħmel is-sema u l-art.**

**CONTEMPLATIO**

ATTITUDNI: **Misericordias omini in aeternum cantabo**

* **Għandi guħ u għatx ta’ Alla?**
* **Għax aħna wlied ta’ Alla, nersqu lejh b’fiduċja sħiħa u nitolbu f’għaqda ma’ Ġesù preżenti fuq l-altar?**

**ACTIO**

**Fil-ħajja u fl-affarijiet żgħar ta’ kuljum għandna nfittxu l-qdusija tagħna.**

**Dak li nagħmel jaqbel xejn mal-Beatitudni tal-Vanġelu?**